Els boscos madurs son boscos que han evolucionat durant llargs períodes de temps, amb arbres grans i arbres morts i gairebé́ gens afectats per les activitats humanes.
Constitueixen una estructura complexa i biològicament molt rica i estable, amb valors molt variats, que van des de l'allotjament de biodiversitat singular i protegida fins a una alta capacitat de retenció d'aigua o d'embornal de carboni.
Però l'explotació́ històrica dels boscos mediterranis i europeus ha provocat una reducció́ extraordinària del nombre i l'extensió́ dels boscos madurs a Catalunya.
Evolució dels boscos madurs a la Garrotxa
El Parc Natural de la Zona Volcànica de la Garrotxa (PNZVG) i altres ens han impulsat des del l'any 2000 prospeccions per tal de situar, valorar i caracteritzar les masses forestals "madures" dins dels seus àmbits de gestió, ja que la Garrotxa és una de les comarques amb més cobertura forestal de Catalunya i amb boscos en estadis climàcics més avançats.
De manera creixent, els estudis científics indiquen que els entorns forestals tenen beneficis directes i indirectes sobre la salut física, emocional i psicològica de les persones.
La vivència subjectiva de serenitat i benestar es veu progressivament recolzada per evidència científica que estudia els efectes de diferents entorns forestals, les seves característiques i les substàncies que s'hi generen sobre el cos i la ment.
Aquests beneficis es poden obtenir a partir de "banys de bosc".
Aquest concepte, traduït directament del japonès shinrin yoku, designa caminades en silenci per boscos madurs combinades amb aturades per descansar i fer exercicis de respiració.
Al Japó son activitats històricament practicades per la població i, fins i tot, prescrites actualment per la medicina oficial per prevenir o complementar el tractament de diverses malalties.
La investigació mostra que, a l'envellir, els arbres segreguen olis essencials per protegir-se d'insectes i agents de descomposició i que la seva inhalació té diversos efectes positius: activa el sistema immunitari en la lluita contra determinats virus i tumors, regula el regula el nivell de cortisol disminuint l'estrès i equilibra el sistema nerviós parasimpàtic disminuint la pressió arterial i les pulsacions cardíaques.
El projecte Embos-CAT és un projecte impulsat pel PNZVG des de l'any 2016 per millorar la conservació dels boscos madurs.
Els boscos madurs estan majoritàriament situats en finques particulars i per conservar-los calen alternatives de gestió amb un objectiu diferent a la producció de fusta.
Els potencials usos terapèutics d'aquest boscos, doncs, podrien esdevenir al·licients poderosos per evitar-ne la tala i impulsar-hi una gestió centrada en la conservació.
Els 3 objectius principals del projecte son:
· Sensibilitzar sobre l'interès dels boscos madurs i la seva problemàtica.
· Estudiar la dinàmica ecològica dels boscos madurs com a referència per la gestió forestal sostenible.
· Revaloritzar els boscos madurs a través dels itineraris forestals terapèutics.
Les accions previstes inclouen:
· Recerca per avançar en el coneixement dels seus efectes sobre la salut humana, en col·laboració amb l'Agrupació́ Naturalista i Ecologista de la Garrotxa i la Institució́ Catalana d'Història Natural.
· Acords de custòdia amb els propietaris per formular acords que en garanteixin la conservació (el 97% dels boscos madurs del PNZVG són privats).
· Divulgació del seu interès i potencial terapèutic entre propietaris forestals, empresaris del sector agroturístic, gestors de finques forestals i, en general, el públic interessat en la gestió dels boscos (a partir de publicacions, jornades i exposicions).
· Creació d'itineraris forestals terapèutics per potenciar els seus beneficis entre la població.
· Accions de participació i voluntariat.
Una de les iniciatives finalitzades és la clau fotogràfica de tipificació forestal, una eina que permet determinar la maduresa del bosc a partir de fotografies representatives de cada estructura forestal.
Clau fotogràfica de tipificació forestal
Una altra acció inaugurada recentment és l'exposició itinerant Bells boscos vells, del fotògraf Pep Sau, dirigida a hospitals, de la qual s'ha fet un petit muntatge virtual per celebrar el Dia Europeu dels Parcs 2020.
Els itineraris forestals terapèutics son itineraris dissenyats específicament per posar a l'abast de la població els beneficis per a la salut dels boscos madurs.
Gràcies al projecte Embosc-CAT i el vincle entre el bosc madur i la millora de la salut, actualment s'està treballant en xarxa amb diferents entitats, fundacions i ajuntaments amb l'objectiu de conservar i millorar aquests boscos relictuals.
El projecte es va presentar en una jornada sobre Natura i salut als parcs naturals el 30 de setembre de 2019 al Museu Blau de Barcelona, juntament amb altres itineraris forestals terapèutics impulsats pel Parc natural de Poblet i pel Parc Natural de l'Alt Pirineu.
Per saber-ne més: Joan Montserrat i Emili Bassol
Caracterització del tercer sector ambiental, Tendències de la biodiversitat a Catalunya, Nous objectes de conservació, Generació de geoinformació de referència, Vulnerabilitat territorial, Mecanismes de transferència del coneixement de la recerca i la innovació, Mecanismes col·laboratius, Dimensió social de la sostenibilitat